ГРАД УЖИЦЕ

Градска управа за инфарструктуру и развој

Одељење за привреду

Одсек за пољопривреду

VIII 01-320-1сл./24

28.03.2024.године

**Ј А В Н И П О З И В**

 Обавештавају се пољопривредни произвођачи да ће Град Ужице субвенционисати набавку одређеног броја уматичених грла супрасних назимица.

 Услови који су неопходни подносиоцу захтева за остваривање права на ову субвенцију су следећи:

 1) да је уписан у Регистар пољопривредних газдинстава, у складу са посебним прописом којим се уређује Регистар пољопривредних газдинстава (у даљем тексту: Регистар пољопривредних газдинстава, комерцијална пољопривредна газдинства), као носилац регистрованог пољопривредног газдинства и да се налази у активном статусу, има мање од 29 приплодних крмача и/или мање од 199 товних свиња у турнусу, **као и да се пребивалиште и парцеле налазе на територији града.**

 **Доказ:** **Потврда о активном статусу газдинства (еАграр)**

 **Потврда да је газдинство регистровано као комерцијално (еАграр)**

 **Извод из сетвене и структуре животиња (еАграр)**

 **Потврда од матичне службе о броју уматичених квалитетних грла.**

 **Да имају регистрован објекат за држање животиња (Управа за ветерину).**

 2) да је измирио пореске обавезе за годину која претходи години подношења захтева

**Доказ: Уверење о измирењу пореских обавеза (Одељење за локалну пореску администрацију Градске управе за финансија канцеларија број 12A).**

 3) у случају да није власник земљишта, односно објекта, мора да има закључен уговор о закупу тог земљишта, односно објекта на период од најмање пет година од дана подношења захтева за коришћење подстицаја

 **Доказ: оверена копија уговора.**

 4) да је купио и преузео грло у текућој години.

 **Доказ:**

**а) копија отпремнице, рачуна(издатог од добављача регистрованог у АПР-у), здравствено уверење, педигре, матични лист или потврда матичне службе** ( да на отпремници, рачуну буду уписани име и презиме, број пољопривредног газдинства и број личне карте подносиоца захтева).

**б) потврду о преносу средстава или извод оверени од стране банке, оверен уговор о куповини квалитетних приплодних грла, здравствено уверење, педигре,матични лист или потврда матичне службе.**

 5) да нема евидентираних доспелих неизмирених дуговања према јединици локалне самоуправе, по основу раније остварених подстицаја, субвенција.

 6) да достави копију личне карте и копију картице на којој се јасно виде бројеви жиро-рачуна.

Подносиоци захтева који остваре право на субвенцију имаће следеће уговорне обавезе:

 - да у нареднe 2 године од дана потписивања уговора не смеју отуђити грлa

 - да сами сносе све трошкове који настану услед евентуалних ризика у погледу држања грла (Препоручује се пољопривредницима да осигурају купљена грла).

 Град Ужице ће са уделом до 50 % субвенционисати набавку уматичених грла. Пољопривредни произвођачи могу користити више субвенција и остварити повраћај до 400.000,00 динара ( нерачунајући ПДВ ) код Градске управе у текућој години.

Максималан повраћај нерачунајући ПДВ по грлу је:

Набавка уматичених назимица и нерастова, старости 7-12 месеци до 30.000,00 динара,

**Средства ће се одобравати по редоследу поднoшења потпуних захтева, а конкурс ће бити отворен до утрошка планираних средстава. Пријем захтева ће почети 01.04.2024. године у канцеларији број 28 Градске управе Ужице .**

**За додатне информације обратити се на телефон број 590-163.**